
గ్యాంగ్స్టర్ నయీం జీవిత కథ ఆధారంగా ‘ఖయ్యుం భాయ్’ అనే సినిమా రూపొందుతోంది. శ్రీ సాయి ఊహ క్రియేషన్స్ పతాకంపై కట్టా శారద చౌదరి నిర్మిస్తున్నారు. భరత్ పారేపల్లి దర్శకుడు. నయీం పాత్రలో కట్టా రాంబాబు, కీలకమైన ఏసీపీ పాత్రలో తారకరత్న నటిస్తున్నారు. ఇప్పటికి 90 శాతం చిత్రీకరించారు. ప్రస్తుతం హైదరాబాద్ శివార్లలో ఉన్న అల్యూమినియం ఫ్యాక్టరీలో యాక్షన్ సన్నివేశాల్ని తీస్తున్నారు. ఈ సందర్భంగా మంగళవారం అక్కడ ఏర్పాటుచేసిన సమావేశంలో కట్టా రాంబాబు మాట్లాడుతూ ‘‘దర్శకుడు భరత్ అద్భుతంగా చిత్రాన్ని రూపొందిస్తున్నారు. నయీం చిన్నతనం నుంచి అతని ఎనకౌంటర్ వరకూ జరిగిన సంఘటనల్ని తెరపై చూపిస్తున్నాం. ఐదు పాటలుంటాయి’’ అని చెప్పారు. నయీం పాత్రకు రాంబాబు సరిగ్గా సరిపోతారని ఆయనను ఎంపిక చేశామని దర్శకుడు భరత తెలిపారు.

gangstre nayeem jeevita katha aadhaaramgaa ‘khayyum bhay’ ane sinima roopondutondi. shree saayi ooha criations pataakampai katta saarada chaudari nirmistunnaaru. bharat parepalli darsakudu. nayeem paatralo katta rambabu, keelakamaina acp paatralo taarakaratna natistunnaaru. ippatiki 90 saatam chitreekarinchaaru. prastutam hyderabad shivaarlalo unna aluminium factorylo action sannivesaalni teestunnaaru. ee sandarbhamgaa mangalavaaram akkada erpaatuchesina samavesamlo katta rambabu maatlaadutuu ‘‘darsakudu bharat adbhutamgaa chitraanni roopondistunnaaru. nayeem chinnatanam nunchi athani enacounter varakuu jarigina sanghatanalni terapai chupistunnam. aidu paataluntaayi’’ ani cheppaaru. nayeem paatraku rambabu sarigga saripotarani aayananu empika chesamani darsakudu bharata telipaaru.